open-index/open-wikipedia-markdown huggingface dataset:
Mariagerfjord

duimnael|400px|Mariagerfjord vanuit die suide gesien
duimnael|400px|In die winter is Mariagerfjord 'n verblyf vir baie voëls
400px|duimnael|Kaart van Mariagerfjord

**Mariagerfjord** is met sy ongeveer 35 km (42 km stroomkanaal) die langste fjord in Denemarke. Die breedte van die Mariagerfjord wissel tussen 4½ km by sy breedste punt en 250 meter by Hadsund. Die fjord beslaan 'n gebied van ongeveer 47 km² en 'n diepte van tot 30 meter. Die fjord vorm die suidgrens van Himmerland en noordgrens van Kronjylland.

Daar word op geologiese grondslag geskat dat die fjord reeds lank voor die Ystydperk gevorm is. Tydens en ná die Ystydperk het die gletserys en smeltwater saam met die veranderinge in seevlak die fjord gevorm. Voorheen is geglo dat die fjord 'n tonneldal was. Omrede Deens enige inham 'n *fjord* noem, selfs strandmere, is bedink dat Mariagerfjord nie 'n werklike fjord nie, maar 'n inham is wat lyk op die *förd*-soort (gevorm deur afloopwater onder die yslaag; dus, 'n tonneldal).

Die Mariagerfjord is dieper op land en vlakker by die seemonding - 'n sogenaamde drempelfjord. Dit bring mee dat die binneste deel van die fjord na die bekken se kant beperkte wateruitwisseling het. Party somers het dit 'n suurstoftekort in die water en visvrektes tot gevolg.

Aan die eindpunt van die fjord kry mens Hobro, 'n bietjie meer ooswaarts aan die suidekant Mariager en baie verder aan - so 10 km vanaf die opening na Aalborgbaai - lê Hadsund, waar 'n brug die twee fjordwalle verbind. Al drie die dorpe het tydens die ontwikkeling van nywerhede 'n ekonomie gehad wat gegrond was op gemaklike water- en spoorvervoer.

Aan die suidekant van die fjordmonding het Overgård Gods, in Flemming Juncker se besit, groot grondgebied ingedam, wat vir landbou gebruik is. Daar is gesê dat die drooglegging van 1 700 *tønder land* 'n aansienlike uitwerking op die fjordomgewing moes gehad het. Een *tønde land* is ongeveer 0,5 hektaar, so 1 700 *tønder land* gee altesaam ongeveer 9 km². 
Modelberekeninge toon 'n *prop in die gat* wat wateruitwisseling aan die binnefjord met ong. 3% laat verminder het. 

Slykgras (*Spartina*) is na die fjord gebring.

Die buitenste, oostelike deel van die fjord, na Hadsund se kant, vorm deel van die Natura 2000-gebiede van *14 Aalborgbaai, Randersfjord en Mariagerfjord* en is sowel 'n Ramsargebied, EU-habitatgebied as voëlbeskermingsgebied. 

## Eksterne verwysings 
*Det tabte land : den store fortælling om magten over det danske landskab* / af Kjeld Hansen f. 1947. – Kbh. : Gad, 2008. – 847 sider : ill. 
Verslag oor die agteruitgang van die Deense landskap die afgelope 250 jaar.
Oor die droogleggingsprojekte, onder meer Flemming Juncker se indammings rondom Overgaard by Mariagerfjord.

Radiopraatjie met Kjeld Hansen oor die indammingsprojekte in Mariagerfjord uitgesaai deur P1 Apropos  11.07.2008.

*  Uddrag af rapport om iltsvind .
*  Om fjordens geologi 
*  Nyt fra GEUS om Yderfjorden
*  Wikimapia
Craig Joubert

**Craig Joubert** (gebore op 8 November 1977 in Durban, Suid-Afrika), is 'n voltydse internasionale rugbyskeidsregter.

## Biografie 
Joubert matrikuleer aan die Maritzburg Kollege en studeer in besigheidsfinansies by die Universiteit van Natal. Hy werk in korporatiewe bankwese, 'n professie wat hy vir vyf jaar beoefen, voordat hy 'n voltydse skeidsregter word.

## Kollegas 
* Marius Jonker
* Lourens van der Merwe
* Stuart Berry
* Jason Jaftha
* Jaco Peyper
* Rasta Rasivhenge
* Pro Legoete

## Verwysings 
## Eksterne skakels 
* ESPN Profiel
Chiapas-konflik

duimnael|links|Ligging van die deelstaat Chiapas in Meksiko.

Die term **Chiapas-konflik** (Spaans: *Conflicto de Chiapas*) verwys in die algemeen ná die **Zapatista-opstand** (*Levantamiento zapatista*) en die nasleep daarvan, maar die term verwys ook ná die verhouding tussen die inheemse volke en bestaansboere in die suidoostelike Meksikaanse deelstaat Chiapas. Die Chiapas-konflik het op 1 Januarie 1994 met die oorlogsverklaring van die ZANL aan die regering begin, waarop die regering soldate in die region gestuur het. Op 12 Januarie 1994 het die regering 'n eensydige skietstilstand verkondig. Die San Andrés-ooreenkomste, wat inheemse volke outonomie toegestaan het, is op 16 Februarie 1996 onderteken, maar die konflik oor teen die uitwerkings van globalisering en diskriminasienie van die Maya-bevolking is nie opgelos nie. Die begin van die konflik het saamgeval met die stigting van die NAFTA deur Kanada, Meksiko en die Verenigde State.

Die term Chiapas-konflik is intensief gekoppel met teen-insurgensie, 'n lae intensiteits-konflik, vierde geslags-oorlogvoering asook verdeel en heers.

## Verwysings 
## Eksterne skakels 
*  Die Zapatista-opstand, van Noam Chomsky
*  Die konflikte in die globale dorp: Die Zapatista-opstand in Meksiko
Kgalagadi

**Kgalagadi** beteken "*land van die dors*". Dit kan na een van die volgende verwys:

* Die Kgalagadidistrik in Botswana.
* Die Kgalagadi-distriksmunisipaliteit, (nou John Taolo Gaetsewe) een van die 5 distriksmunisipaliteite van die Noord-Kaap.
* Die Kgalagadi Vredespark, waarvan die deel in Suid-Afrika voorheen as die Kalahari Gemsbok Nasionale Park bekend was.
* Kgalagari, 'n streekstaal, tot onlangs as 'n dialek van Tswana beskou.
USS Cushing

duimnael|300px|Die USS *Cushing* (DD-376)

Die '*USS *Cushing''''' was 'n *Mahanklas* torpedojaer van die Amerikaanse Vloot tydens die Tweede Wêreldoorlog. Die skip het 1&nbsp;500 ton water verplaas en was aangedryf deur twee turbines wat gesamentlik 42&nbsp;800 dryfasperdekrag gelewer het en wat elk 'n skroef aangedryf het. Sy was toegerus met vier 5-duim kanonne en twaalf 21-duim torpedobuise. Hy is gekelder deur die Japannese Keiserlike Vloot naby Guadalcanal op 13 November 1942.

## Bron 
* The Encyclopedia of Sea Warfare. Spring Books. 1975.
Dafni

duimnael|400px|Dafni vanaf die see gesien.

**Dafni** (Grieks: Δάφνη) is ’n klein nedersetting op Berg Athos in Griekeland. Dit is aan die suidkus van die skiereiland geleë. Dit dien veral as hawe vir mense wat die kloosterstaat besoek. Volgens die 2001-konsensus was daar toe 38 inwoners.

## Eksterne skakels 
* 15px Hierdie artikel is vertaal uit die Engelse Wikipedia
Charles Picqué

**Charles Picqué** (* 1 November 1948 in Etterbeek) is 'n Belgiese politikus van die Franssprekende Sosialistiese Party (*Parti Socialiste, PS*).

Picqué is in die gewestelike verkiesings van 2009 as eerste minister van die Brusselse Hoofstedelike Gewes verkies, 'n amp wat hy reeds in drie vorige termyne (1989–1995, 1995–1999 en 2004–2009) beklee het. Daarnaas het hy ook as burgemeester van Saint-Gilles/Sint-Gillis, 'n munisipaliteit in die Brusselse Hoofstedelike Gewes, as provinsiale raad van die voormalige provinsie Brabant en as federale minister en minister van die Franssprekende Gemeenskap van België gedien.
Geallieerdes van die Eerste Wêreldoorlog

duimnael|400px|'n Voorstelling van die wisseling in grondgebied wat deur die Geallieerde en Sentrale Moondhede beheer is oor die verloop van die oorlog. Geallieerd-beheerde gebiede word in groen vertoon en die gebiede van die Sentrale Moondhede in oranje.
duimnael|400px|Die militêre alliansies voor die oorlog.
Die **Entente-magte** of **Geallieerdes van die Eerste Wêreldoorlog** (Engels: *The Entente Powers / Allies*; Frans: ''Forces de l'Entente / Alliés*; Italiaans: *Alleati*; Portugees: *Aliados*; Roemeens: *Puterile Antantei / Aliații*; Russies: Союзники, *Soyuzniki*; Serwies: Савезници, *Saveznici*; Spaans: *Aliados'') is die lande wat tydens die Eerste Wêreldoorlog amptelik teen die Sentrale Moondhede te staan gekom het. Die lidlande van die Drievoudige Entente was Frankryk, die Russiese Ryk en die Verenigde Koninkryk; Italië het in 1915 by die Geallieerdes aangesluit. Japan, België, Serwië, Griekeland, Montenegro, Roemenië en die Tsjeggo-Slowaakse legioene was sekondêre lede van die Entente.

Die Verenigde State het oorlog teen die Duitse Keiserryk verklaar omdat Duitsland die VS-neutraliteit deur aanvalle op die internasionale maritieme verkeer en die Zimmermann-telegram aan Meksiko geskend het. Die VSA het tot die oorlog toegetree as 'n "verenigde mag" eerder as 'n amptelike bondgenoot van Frankryk en die Verenigde Koninkryk, om buitelandse versperrings te vermy. Alhoewel Bulgarye en die Ottomaanse Ryk hul betrekkinge met die VSA verbreek het, het nie een van hulle oorlog verklaar nie.

Alhoewel die Dominions en kroonkolonies van die Britse Ryk noemenswaardige bydraes tot die Geallieerdes se oorlogvoering gemaak het, het hulle tydens die oorlog nie eie onafhanklike buitelandse beleide gehad nie.

## Opsomming van oorlogsverklarings 
duimnael|Russiese plakkaat wat die Drievoudige Entente vertoon.

## Verwysings
Iviron-klooster

[duimnael|250px|Die Iviron-klooster gesien vanaf die pad na die [Stavronikita-klooster.]]
duimnael|250px|Die klooster gesien vanaf die kus.

Die **Heilige Klooster van Iviron** (Grieks: Ιερα Μονή Ιβήρων; Georgies: ივერთა მონასტერი) is ’n Oosters-Ortodokse klooster op Berg Athos in Griekeland. Die klooster is tussen 980 en 983&nbsp;n.C. deur Georgiërs gebou onder die toesig van twee Georgiese monnike, Johannes die Iberiër en Tornikios. Die naam kom van die antieke Georgiese Koninkryk van Iberië (Iveria) van waar Johannes was.

Die klooster het die derde hoogste senioriteit van die kloosters op Berg Athos. Die biblioteek bevat 2&nbsp;000 manuskripte, 15 liturgiese rolle en 20&nbsp;000 boeke, waarvan die meeste in Georgies, Grieks, Hebreeus en Latyn is.

Dit besit die relieke van meer heiliges as enige ander klooster op Berg Athos, asook die Panagia Portaitissa, ’n beroemde ikoon uit die 9de eeu. Daar woon sowat 30 werkende monnike, van wie nie een Georgies is nie. Daar is egter sowat 40 Georgiese hermiete wat naby die klooster woon.

## Eksterne skakels 
* Iviron op Berg Athos se webtuiste 
* 
* 15px Hierdie artikel is vertaal uit die Engelse Wikipedia
MMA

duimnael|300px|’n MMA-geveg in Vancouver, Kanada.
duimnael|300px|Deelnemers stoei op die grond.

**MMA** (*mixed martial arts* in Engels, oftewel **gemengde vegkuns** in Afrikaans), is ’n vollekontak-vegsport wat ’n kombinasie is van onder andere boks, karate, judo, stoei en jiu-jitsu. Vuishoue, skoppe, gooie en bindingstegnieke word toegelaat en die geveg vind regopstaande plaas sowel as lêend op die krytvloer.

Hoewel die gevegte in ’n kryt plaasvind wat omring is deur ’n heining, moet dit onderskei word van ongereguleerde hokgevegte (*cage fighting*) wat nie ’n erkende, georganiseerde sport is nie.

## Geskiedenis 
Die sport word vergelyk met die antieke sport pankration wat sedert 648 v.C. by die Olimpiese Spele beoefen is, aangesien die sport ’n kombinasie van boks en stoei is.

In moderne tye het atlete van die verskillende vegkunste soos boks, stoei en karate dikwels hul vaardigheid teen mekaar getoets in kompetisies, maar dit was met die vestiging van die UFC in 1993 in Amerika dat die georganiseerde sport gevestig is soos dit vandag beoefen word. Hierdie reëls word algemeen aanvaar as die wêreldstandaard deur die meeste MMA-organisasies, insluitend die 19 lande wat tot die Internasionale Federasie vir Gemengde Vegkuns (IMMAF) behoort.

### Oorwinning 
’n Oorwinning kan behaal word op die volgende maniere:

### EFC Africa 
Die belangrikste promotor sedert 2009 vir professionele MMA in Suid-Afrika is EFC Africa (Extreme Fighting Championship) met meer as 100 gekontrakteerde vegters en agt jaarlikse kampioenskappe.

### EFC Africa-kampioene 
#### Veergewig 
#### Liggewig 
#### Weltergewig 
#### Middelgewig 
## Verwysings 
## Eksterne skakels 
* EFC Africa
* MASA
* IMMAF
St Martin-in-the-Fields

[duimnael|St Martin-in-the-Fields, London ([Argitek: James Gibbs)]]

**St Martin-in-the-Fields** is 'n Anglikaanse kerk in die noordoostelike hoek van Trafalgarplein in Westminster, Londen. Die kerkgebou is van 1721 tot 1726 opgerig en deur James Gibbs ontwerp. Die beskermheilige is Sint Martin van Tours. Net suid daarvan is die Suid-Afrika-huis geleë.

## Verwysings 
## Eksterne Skakels 
*  St Martin-in-the-Fields se tuisblad
Groot Lawra (Athos)

duimnael|220px|Die Groot Lawra.
duimnael|220px|Die klooster se hoofkerk.
Die **Groot Lawra** (Grieks: Μεγίστη Λαύρα, *Megísti Lávra*) is die eerste klooster wat op Berg Athos in Griekeland gebou is. Dit is aan die suidoostelike voet van die berg, sowat 160 meter bo die seevlak. 

Die stigting van die klooster in 963 n.C. deur Athanasius van Athos was die begin van ’n georganiseerde monnikelewe op Berg Athos. Dit is gebou op een van die antieke stede van die skiereiland, miskien Akrothoön. Die geskiedenis van die klooster is die volledigste van die 20 kloosters op Athos omdat die historiese argiewe feitlik ongeskonde behoue gebly het. Dit is moontlik dat die bestudering van dié argiewe lig kan werp op die geskiedenis van die ander kloosters, waarvan die argiewe gedeeltelik of heeltemal verlore gegaan het. 

## Stigting 
Athanasius het die klooster in 963 n.C. begin bou met die steun en geldelike hulp van sy vriend keiser Nikephoros II Phokas van die Bisantynse Ryk. ’n Keiserlike dekreet, wat bekragtig is deur Johannes I Tzimiskes, het gesorg vir die afronding van die geboue. Die keisers het ook baie grond aan die klooster gegee en dit het gelei tot die toeneem van monnikegetalle van 80 tot 120.

Die hoofkerk, die Katolikon, is gestig deur Athanasius, maar hy en ses werkers het gesterf toe een van die koepels tydens die konstruksie op hulle val. Die styl van die kerk is later deur ander kloosters gevolg. Die muurskilderings is in 1535 deur Theophanis geskep. 

## Letterkundige skatte 
Die klooster se biblioteek bevat 2&nbsp;116 waardevolle Griekse manuskripte en kodekse. Daar is ook meer as 20&nbsp;000 gedrukte boeke en sowat 100 manuskripte in ander tale. Dit is een van die waardevolste versamelings van Griekse manuskripte in die wêreld.  

## Verwysings 
*Papyrus Larousse Britannica 2006

## Eksterne skakels 
* Webtuiste van die Groot Lawra
Nicea

duimnael|250px|Die Lefke-poort van İznik.

**Nicea** (Grieks: Νίκαια Βιθυνίας, *Níkaia Bithynías*; Latyn: *Nicaea*) was ’n ou Griekse stad in Klein-Asië. Dit is veral bekend vir die Eerste en Tweede Konsilie van Nicea wat in die eerste millennium n.C. daar gehou is. Dit is tans die stad İznik in Turkye.

Die stad is omstreeks 310 v.C. gestig deur Antigonus I Monophthalmus, wat dit **Antigoneia** genoem het. Toe hy verslaan word by die Slag van Ipsus (301 v.C.), het die stad in die hande geval van die Thessaliese generaal Lysimachus, wat dit hernoem het na **Nikaia**, ter ere van sy vrou. Later het dit deel van die Romeinse Ryk geword en die naam is verlatyns na Nicaea, wat in Afrikaans Nicea gespel word.

Die groot Griekse sterrekundige Hipparchos is omstreeks 190 v.C. hier gebore en die Griekse wiskundige en sterrekundige Sporus van Nicea in 240 n.C.

Die stad het in 1331 deel van die Ottomaanse Ryk geword en heet sedertdien **İznik**.

* 15px Hierdie artikel is vertaal uit die Nederlandse Wikipedia
Hilandar-klooster

duimnael|Die Hilandar-klooster.
duimnael|Herstelwerk aan die klooster ná die groot brand in 2004.
duimnael|Die Ikoon van Drie Hande.

Die **Hilandar-klooster** (Grieks: Μονή Χιλανδαρίου; Serwies: Манастир Хиландар, *Manastir Hilandar* of *Chilandar*) is ’n klooster van die Serwies-Ortodokse Kerk op Berg Athos in Griekeland. Dit is in 1198 gestig deur die eerste Serwiese aartsbiskop, sint Sava, en sy pa, grootprins Stefan Nemanja (wat later ’n monnik daar geword het onder die naam "Simeon"). Die Moeder van God deur haar Ikoon van Drie Hande word as die abdis beskou. Daar is tans 45 werkende monnike.

## Geskiedenis 
Die naam "Hilandar" kom van die woord *chelandion*, ’n soort Bisantynse transportskip, waarvan die skipper ’n *helandaris* genoem is. Die antieke sel Helandaris is deur keiser Alexios III Angelos (1195–1203) aan die Serwiërs geskenk.

Nadat Serwië en Bulgarye onder Ottomaanse heerskappy gekom het, het minder Serwiese en meer Bulgaarse monnike na Berg Athos gekom. Van die 17de tot 19de eeu was daar hoofsaaklik Bulgaarse monnike in die klooster. In 1913 was daar egter weer baie Serwiërs en die *protos* (hoof van die kloosters) was Serwies.

Op 4 Maart 2004 was daar ’n groot brand in die Hilandar-klooster wat sowat die helfte van die bemuurde kompleks verwoes het. Die biblioteek en die klooster se talle historiese ikone is nie beskadig nie.

## Kultuurskatte 
Onder die talle relieke en ander heilige voorwerpe in die klooster is die ikoon van die Teotokos "van die Akatistos", waarvan die feesdag 12 Januarie volgens die Juliaanse kalender is. Volgens die Gregoriaanse kalender is dit 25 Januarie.

Nog ’n ikoon wat wonderwerke bewerkstellig, is die Teotokos "van Drie Hande" (Grieks: *Tricherusa*; Serwies: Тројеручица). Dit word verbind met die heling van Johannes van Damaskus. Hy het omstreeks 717 ’n monnik in ’n klooster buite Jerusalem geword en die ikoon aan dié klooster gegee. Dit is later aan sint Sava gegee, wat dit aan die Hilandar geskenk het. Die ikoon het twee feesdae: 28 Junie (Nuwe Styl: 11 Julie) en 12 Julie (25 Julie).

Die Hilandar se biblioteek bevat 181 Griekse en 809 Slawiese manuskripte, asook sowat 20&nbsp;000 gedrukte boeke. Twee Middeleeuse Bulgaarse handveste, die Virgino- en die Oryahov-handves, is in die biblioteek gevind. Ook keiser Dusan se swaard is in die klooster se besit.

## Sien ook 
* Berg Athos

## Verwysings 
## Eksterne skakels 
* Amptelike webtuiste 
* Hilandar op Berg Athos se webtuiste 

* 15px Hierdie artikel is vertaal uit die Engelse Wikipedia
Dionysiou-klooster

duimnael|200px|Dionysiou, soos gesien vanaf die seevlak.
[duimnael|200px|Kodeks 90, ’n 13de-eeuse manuskrip in die klooster se besit met seleksies van [Herodotus, Plutarchus en (hier gewys) Diogenes Laërtios.]]

Die **Dionysiou-klooster** (Grieks: Μονή Διονυσίου) is ’n Oosters-Ortodokse klooster in die suidwestelike deel van Berg Athos in Griekeland. Dit is vyfde in rang van die skiereiland se kloosters en is toegewy aan Johannes die Doper. Daar is tans sowat 50 monnike.

Die klooster is die 14de eeu deur sint Denys de Korisos gestig en dit is na hom genoem. Die biblioteek bevat 804 manuskripte en meer as 4 000 gedrukte boeke. Die oudste manuskripte dateer uit die 11de eeu.

## Sien ook 
* Berg Athos

## Eksterne skakels 
* Dionysiou op Berg Athos se webtuiste 
* Griekse departement van kultuur: Dionysiou.
* 15px Hierdie artikel is vertaal uit die Engelse Wikipedia
Koutloumousiou-klooster

duimnael|250px|Die kerk van die Koutloumousiou-klooster.

Die **Koutloumousiou-klooster** (Grieks: Μονή Κουτλουμουσίου) is ’n Oosters-Ortodokse klooster op Berg Athos in Griekeland. Dit is sesde in rang van die skiereiland se kloosters. Daar is sowat 20 werkende monnike.

Die klooster is gestig met die hulp van die krygshere Nicolae Alexandru en Vladislav Vlaicu van Wallachye. Onder die skatte is glo die grootste reliek van die Heilige Kruis. Daar is ook 662 manuskripte en sowat 3&nbsp;500 gedrukte boeke.

## Sien ook 
* Berg Athos

## Eksterne skakels 
* Koutloumousiou op Berg Athos se webtuiste 
* Griekse departement van kultuur: Koutloumousiou 
* 15px Hierdie artikel is vertaal uit die Engelse Wikipedia
Pantokratoros-klooster

duimnael|Die hawe van die Pantokratoros-klooster.

Die **Pantokratoros-klooster** (Grieks: Μονή Παντοκράτορος) is ’n Oosters-Ortodokse klooster in die noordoostelike deel van Berg Athos in Griekeland. Dit is sewende in rang van die skiereiland se kloosters en is toegewy aan die Verheerliking van Jesus. Daar is sowat 17 werkende monnike.

Die klooster is in 1363 gestig. Die biblioteek bevat sowat 350 manuskripte en 3&nbsp;500 gedrukte boeke in Grieks en Turks.

## Sien ook 
* Berg Athos

## Eksterne skakels 
* Griekse departement van kultuur: Pantokratoros 
* Pantokratoros op Berg Athos se webtuiste 
* 15px Hierdie artikel is vertaal uit die Engelse Wikipedia
Trevor Nyakane

**Trevor Nyakane** (* 4 Mei 1989, Bosbokrand) is ’n rugbyspeler wat as stut vir die  in die opvolger van die Superrugbykompetisie speel.

Nyakane het in 2006 en 2007 vir Limpopo se Cravenweekspan gespeel en is in 2007 gekies vir die SA Skole Akademiespan. Hy het die Vrystaat Cheetahs in 2008 (o/19) en 2009–2010 (o/21) op jeugvlak verteenwoordig en van 2010 tot 2014 in die Vodacombekerreeks. Hy het in 2011 as leenspeler vir die Griffons in die Curriebeker se Eerste Afdeling gespeel en het sy buiging in 2012 in Superrugby vir die  gemaak.

Nyakane het op 8 Junie 2013 in Durban sy debuut vir die Springbokke gemaak in 'n toets teen Italië. Hy was ook deel van Suid-Afrika se span tydens die rugbywêreldbekertoernooie in 2015, 2019 en 2023.

## Eksterne skakels 
* 
*
Xeropotamou-klooster

duimnael|Die Xeropotamou-klooster.

Die **Xeropotamou-klooster** (Grieks: Μονή Ξηροποτάμου) is ’n Oosters-Ortodokse klooster in die middelste deel van Berg Athos in Griekeland. Dit is agtste in rang van die skiereiland se kloosters en is toegewy aan die Veertig Martelaars van Sebaste. Daar is sowat 25 werkende monnike.

Die klooster is in die 10de eeu gestig. Dit besit verskeie relieke, onder andere die grootste oorgeblewe deel van die Heilige Kruis. Daarom vier die klooster ook ’n spesiale fees op 14 September met die Fees van die Kruisverheffing. Die biblioteek bevat 409 manuskripte en sowat 600 gedrukte boeke.

## Eksterne skakels 
* Xeropotamou op Berg Athos se webtuiste 
* Griekse departement van kultuur: Xeropotamou 
* 15px Hierdie artikel is vertaal uit die Engelse Wikipedia

## Sien ook 
* Berg Athos
Robert Hooke

**Robert Hooke** FRS (28 Julie 1635 – 3 Maart 1703) was 'n Engelse argitek, chemikus, filosoof, fisikus, sterrekundige en wiskundige.

Hy het Robert Boyle met eksperimente gehelp wat tot Boyle se gaswette gelei het. 

In 1660 het Hooke die wet van elastisiteit ontdek wat sy naam dra en wat die lineêre variasie van spanning met die strekking in 'n elastiese veer beskryf. Vir praktiese doeleindes het Hooke se werk met elastisiteit dit vir die eerste keer moontlik gemaak dat draagbare horlosies met redelike akkuraatheid tyd kon hou.

Die eerste teleskoop en mikroskoop het heel waarskynlik in Nederland ontstaan, tussen 1590 en 1610. Hierdie kennis het gou na ander lande versprei.

Mikroskope wat baie makliker was om te gebruik, is deur Hooke gemaak terwyl hy die sekretaris van die Royal Society was. Hooke het egter gou agtergekom dat dit feitlik onmoontlik was om lense wat 'n werklike duidelike beeld by hoë vergroting kan gee, te slyp en te poleer. Gevolglik het hy glasballetjies gebruik, wat hy verkry het deur glasstawe in 'n vlam te smelt. Hierdie lense was uiters doeltreffend en was 'n groot stap voorwaarts in die ontwikkeling van die mikroskoop.

## Sien ook 
* Mikroskoop
* Galileo Galilei
* Antonie van Leeuwenhoek

## Bron 
* KENNIS,  vol 6, 1980, bl. 1104-1105, 

## Eksterne skakels 
*
Folkspraak

**Folkspraak** (ook *Folksprák*, *Folksprahk*, *Folksprak*, en variasies met 'n streep as *Folk-Spraak*) is 'n kunsmatige taal gebaseer op die Germaanse tale, wat sedert 1995 ontwikkel word. Die taal is veronderstel om vinnig deur sprekers van Germaanse tale aangeleer te word  (465 miljoen mense besig 'n Germaanse taal as moedertaal, met 300 tot 900 miljoen mense wat Engels as tweede taal gebruik): 'n Germaanse spreker moet binne 'n week Folkspraak kan verstaan en dit binne 'n maand kan skryf.

Folkspraak is veronderstel om 'n gemeenskaplike projek te wees, waar elkeen sy sê kan sê.

Daar is verskillende *dialekte*, want heelparty glo hul weergawe is beter of makliker om aan te leer. Ook grondliggende kwessies soos spelling, grammatika en woordeskat word bespreek. Daar word stadig maar seker 'n konsensus gesoek, waarby die dialekte versmelt word om een amptelike weergawe te kry. Daar is ook verskille oor watter tale nou eintlik die brontale moet wees, sodat slegs enkeles gryp na Fries, Platduits (Nedersaksies) en Nieunoors (Nynorsk), terwyl die algemene brontale oorheersend Engels, Nederlands, Duits, Deens, Noors (Bokmål) en Sweeds is. Omrede weinig by die bespreking begrip, voeling of ten volle die taalreëls ken van Yslands, Faroëes, Skots, Afrikaans, Jiddisj en ander dialekte wat natuurlik voorkom, word hierdie tale soort van gemarginaliseer.

Folkspraak is verwant aan Teutonies en Euronord, wat ander voorbeelde van Pan-Germaanse tale is.

## Voorbeelde 
Die Onse Vader in verskeie Folkspraakdialekte:
Hluleka-natuurreservaat

Die **Hluleka-natuurreservaat** is aan die Wildekus in die Oos-Kaap van Suid-Afrika geleë, en is 772 hektaar groot. 

## Eksterne skakels 
* https://www.wildcoast.co.za/hluleka/hluleka-nature-reserve

## Bron 
*
*
Tsolwana-natuurreservaat

Die **Tsolwana-natuurreservaat** is geleë in die Oos-Kaap en is 8&nbsp;500 hektaar groot. Dit is geleë aan die noorderhange van die Winterberge en op die rand van die Karoo. Die Swart-Keirivier vorm die suidwestelike grens van die reservaat. Die grootste gedeelte van die reservaat bestaan uit grasvlaktes.

Die reservaat beskik oor 'n klompie vrylopende wildsoorte.

## Galery 

Antidorcas marsupialis.jpg|Springbokke,
Bergriedbock 2007-08-16 201.jpg|rooiribbokke
Male_greater_kudu.jpg|koedoes,
Giraffa camelopardalis angolensis.jpg|kameelperde,
Mountain zebras.jpg|Bergkwaggas,
Burchell's Zebra (Etosha).jpg|bontkwaggas,
Black Wildebeest.jpg|swartwildebeeste,
White Rhino.jpg|witrenosters
Taurotragus oryx.jpg|elande
Damaliscus pygargus phillipsi.jpg|blesbokke 
Canis_mesomelas.jpg|Rooijakkals
Otocyon megalotis (Namibia).jpg|Bakoorvos
Papio ursinus 2.jpg|Kaapse bobbejaan
Vulture beak sideview A.jpg|aasvoël
Blue_Crane.jpg|bloukraanvoël
Helmeted_guineafowl_kruger.jpg|tarentaal
Strauss m Tanzania.jpg|volstruise en baie ander dierelewe.

## Bronne 
*
*
Dochiariou-klooster

duimnael|250px|Die Dochiariou-klooster

Die **Dochiariou-klooster** (Grieks: Μονή Δοχειαρίου) is ’n Oosters-Ortodokse klooster op Berg Athos in Griekeland. Dit is 10de in rang van die skiereiland se kloosters en is toegewy aan die aartsengele Migael en Gabriël. Daar is tans sowat 30 monnike.

Die klooster is die 10de eeu gestig. Een van die kultuurskatte in sy besit is die Ikoon van die Maagd "Gorgoypikoos" ("Sy Wat Gou Hoor"). In die biblioteek is 545 manuskripte, 62 van hulle op perkament, en meer as 5&nbsp;000 gedrukte boeke.

## Sien ook 
* Berg Athos

## Eksterne skakels 
* Dochiariou op Berg Athos se webtuiste 
* Griekse departement van kultuur: Docheiariou 
* 15px Hierdie artikel is vertaal uit die Engelse Wikipedia
Oom en Tannie (aanspreekvorm)

**Oom en Tannie** is die aanspreekvorme in Afrikaans wat as plaasvervanging dien vir die formeler *meneer* en *mevrou* teenoor iemand wat ouer as die spreker is, waarvan die ouderdom, titel en rang onbekend is.

In Afrikaans geld die 10-jaar+ ouderdomsverskilreël gewoonlik voordat jy en jou as onbeleef beskou word. Jonger kinders, tieners of selfs volwassenes spreek gewoonlik ouer persone spontaan aan as *Oom* en *Tannie*, ongeag hul ras, klas of nasionaliteit. 'n Voorbeeld van gemeensaamheid is Oom Paul, wat 'n verwysing is na die staatspresident. Oom en Tannie word ook gewoonlik aan 'n vriendelike (ouer) persoon gekoppel. Die spreker wat *Oom en Tannie* word ook gekoppel aan iemand wat kinderlik, spontaan of naïef voorkom.

Daar is soms die verskynsel waar jong kinders "Oom" of "Tannie" vooraan die titel of beroep as aanspreekvorm voeg, soos *Oom Pastoor*, *Oom Dominee*, *Oom Klankman*. Om aan te dui dat 'n persoon 'n vrouedokter is, word dan ook gepraat van 'n Tannie Dokter.

*Oom en Tannie* word in die geskrewe kuns gebruik om na 'n persoon te verwys wie almal ken. So gebruik NP van Wyk Louw *Oum-Appie-Slagkraal* en ''Tant'-Tolie-met-die-kanker* in sy gedig "Karoo-dorp: Skemeraand" in *Tristia*. Deur die gebruik van *Oum* en *Tant'' kan die karakters as sowel gemeensaam as agterlik, gestereotipeerd of geroetineerd geïnterpreteer word.

Hierdie aanspreekvorm kom gereeld onder skoot deur persone wat geaffronteer voel oor die betiteling. Vir party is dit 'n teken van familiariteit of familieverbintenis (*Ek is nie jou tannie nie!*), 'n teken dat hul lelik aan die verouder is, of dat hul met die agterlandse beskawing geassosieer word. *Oom en tannie* word dan ook in 'n kinderagtige lig beskou.

In Emsie Schoeman se etikethandleiding, *Goeie Maniere & Etiket*, word die reël neergelê dat jong mense uit die skool vreemdelinge nie as Oom en Tannie moet aanspreek nie, maar eerder as meneer of mevrou (maar verkieslik *dame* indien die huwelikstatus van die vrou onbekend is). Paul Kruger het al beswaar gemaak as persone wat nie familie is nie, hom as Oom aanspreek. Schoeman lê ook die klem dat (jong) volwassenes wel nog onder familielede en huisvriende moet aanhou om Oom en Tannie te sê, selfs al het hulle die skool verlaat.
Skoonma's moet, hoe gouer hoe beter, eenvoudig Ma, Mamma of Moeder en skoonpa's Pa, Pappa of Vader genoem word, afhangende hoe groot die ouderdomsverskil is met die skoonseun of -dogter.
Jong kinders kan nie gedwing word om stiefpa's of stiefma's as Pappa of Mamma aan te spreek nie; veral ouer kinders kan dit moeilik vind. Die gebruik van Oom en Tannie is dan heel normaal, totdat die kind self die inisiatief neem om die persoon met 'n liefdesnaam aan te spreek.

## Verwysings
Karakallou-klooster

duimnael|Die Karakallou-klooster aan die begin van die 20ste eeu.

Die **Karakallou-klooster** (Grieks: Μονή Καρακάλλου) is ’n Oosters-Ortodokse klooster in die suidoostelike deel van Berg Athos in Griekeland. Dit is 11de in rang van die skiereiland se kloosters. Daar is tans sowat 50 monnike.

Die klooster is die 11de eeu gestig. In die 13de eeu het dit verlate geraak weens die bedrywighede van rowers en Kruisvaarders. Dit is in die 16de eeu herbou.

Die biblioteek bevat 330 manuskripte en sowat 3 000 gedrukte boeke.

## Sien ook 
* Berg Athos

## Eksterne skakels 
* Ikone van Karakallou – amptelike webtuiste 
* Karakallou op Berg Athos se webtuiste 
* Griekse departement van kultuur: Karakallou 
* 15px Hierdie artikel is vertaal uit die Engelse Wikipedia
Vlag van Suid-Georgië en die Suidelike Sandwicheilande

Die **vlag van Suid-Georgië en die Suidelike Sandwicheilande**, ’n Britse oorsese gebied is iewers tussen 1999 en 2002 in gebruik geneem. Die vlag vertoon ’n blou Britse vaandel met die wapen van die eiland op die wapperkant.

Die vlag word vertoon oor die regeringsnedersettings op Suid-Georgië-eiland en die wetenskapstasies van die Britse Antarktiese Opname. Die oorspronklike vlag het ’n kleiner weergawe van die wapenskild in ’n wit skyf vertoon maar is tussen 1999 en 2002 verander na die huidige ontwerp.

Daar is ook ’n vlag wat die Burgerlike Kommissaris van die Gebied verteenwoordig. Dit is ’n Union Jack met die wapenskild in die middel. Aangesien die Burgerlike Kommissaris ook die Goewerneur van die Falklandeilande is, word die vlag slegs gebruik wanneer die Kommissaris die gebied besoek. Die oorspronklike weergawe van die kommissaris se vlag het slegs wapenskild bevat maar is in 1999 verander.

## Ander vlae 

Lêer:Flag of South Georgia and the South Sandwich Islands (1992–1999).svg |  Vlag van Suid-Georgië en die Suidelike Sandwicheilande (1992-1999)
Lêer:Flag of the Commissioner for South Georgia and the South Sandwich Islands (1992–1999).svg |  Vlag van die Kommissaris van Suid-Georgië en die Suidelike Sandwisheilande (1992-1999)
Lêer:Flag of the Commissioner for South Georgia and the South Sandwich Islands.svg | Vlag van die Kommissaris van Suid-Georgië en die Suidelike Sandwicheilande

## Sien ook 
## Verwysings 
## Eksterne skakels 
*  Suid-Georgië en die Suidelike Sandwicheilande by *Flags of the World*.
Simonopetra-klooster

duimnael|280px|Die suidelike aansig van Simonopetra.
duimnael|280px|Die klooster van die see af gesien.

Die **Simonopetra-klooster** (Grieks: Σιμωνόπετρα, letterlik "Simon se Rots"), ook gespel **Simonos Petra**, is ’n Oosters-Ortodokse klooster aan die suidkus van Berg Athos in Griekeland. Dit is 13de in rang van die skiereiland se kloosters. Daar is tans sowat 54 monnike.

Die skiereiland se ooskus is in die algemeen taamlik rotsagtig, maar die deel waarop die klooster staan, is uitsonderlik ru. Dit is op ’n groot rots gebou wat 330 meter bo die see uit ’n krans uitsteek.

## Geskiedenis 
Die klooster is in die 13de eeu gestig deur Simon van Athos, wat later ’n heilige van die Ortodokse Kerk geword het. Volgens tradisie het Simon, terwyl hy in ’n nabygeleë grot gewoon het, ’n droom gehad waarin die Teotokos hom opdrag gee om ’n klooster op die rots te bou. Sy het hom belowe dat sy hom en die klooster sou beskerm en in hul behoeftes voorsien. Simon het die oorspronklike klooster "Nieu-Betlehem" (Grieks: Νέα Βηθλεέμ) genoem en dit is steeds toegewy aan die geboorte van Jesus.

In 1364 het die Serwiese heerser Jovan Ugljesa geld gegee vir die restourasie en uitbreiding van die klooster. In 1581 is Simonopetra deur ’n brand verwoes waarin baie monnike dood is. Evgenios, die ab, het na die Donou-vorstedomme gereis in die hoop om geld te kry om die klooster te herbou. Die grootste skenker was Michael die Dappere, die prins van Wallachye, wat geld en groot stukke grond gegee het. Daar was ook in 1626 ’n brand, en ná die laaste brand in 1891 is die klooster herbou soos dit nou lyk.

In die afgelope eeue was die meeste monnike van Ionië in Anatolië. In die middel van die 20ste eeu het die aantal monnike aansienlik afgeneem en in 1973 het die Athos-gemeenskap besluit om nuwe monnike na die byna verlate klooster te bring. Die huidige broederskap is meestal van die Klooster van Groot Meteoron in Meteora.

## Eienskappe 
Die klooster bestaan uit verskeie geboue van ’n paar verdiepings. Die hoofdeel is gebou op die plek van die oorspronklike klooster van Simon. Die monnike tel tradisioneel die verdiepings van bo na onder, dus is die boonste vloer die eerste verdieping. Die rots waarop die klooster gebou is, loop deur die onderste vloere.

Die koor van Simonopetra is gewild onder liefhebbers van Bisantynse musiek. Die klooster het ’n reeks versamelings van Bisantynse koormusiek gepubliseer, waarvoor die koor en klooster wyd erkenning gekry het.

## Sien ook 
* Berg Athos

## Verwysings 
## Eksterne skakels 
* Simonopetra op Berg Athos se webtuiste
* Griekse departement van kultuur: Simonopetra 
* Liturgica.com: opnames van die koor van Simonopetra 

* 15px Hierdie artikel is vertaal uit die Engelse Wikipedia
Agiou Pavlou-klooster

duimnael|260px|Die Agiou Pavlou-klooster.
duimnael|260px|Die hoofkerk van die klooster.

Die **Agiou Pavlou-klooster** (Grieks: Μονή Αγίου Παύλου, die klooster van sint Paulus) is ’n Oosters-Ortodokse klooster in die westelike deel van Berg Athos in Griekeland. Dit is 14de in rang van die skiereiland se kloosters. Daar is tans sowat 31 monnike.

Die Katolikon, of hoofkerk, is toegewy aan die opdra van Jesus in die tempel. Sy feesdag is op 2 Februarie volgens die Juliaanse kalender (Nuwe Styl: 15 Februarie).

Die stigter van die klooster was sint Paulus van Xeropotamou. Tussen 1355 en 1365 het die Serwiese edelman Antonije Bagaš die geruïneerde klooster gekoop en gerestoureer, en sy ab geword. Op 14 Oktober 1410 het die Serwiese heerser Đurađ Branković die dorpie Kuzmin in Kosovo aan die klooster geskenk omdat dit die wens was van die oorlede prins Lazar Hrebeljanović.

Die klooster se biblioteek bevat 494 manuskripte en meer as 12&nbsp;000 gedrukte boeke.

Twee idiorritmiese skiti's val onder die klooster:
* Die Roemeense Lakko-skiti
* Die Griekse Nuwe Skiti

## Sien ook 
* Berg Athos

## Verwysings 
## Eksterne skakels 
* Agoiu Pavlou op Berg Athos se webtuiste 
* Griekse departement van kultuur: Αgiou Pavlou 
* 15px Hierdie artikel is vertaal uit die Engelse Wikipedia
Umtamvuna-natuurreservaat

Die **Umtamvuna-natuurreservaat** is 3&nbsp;257 hektaar groot en geleë aan die KwaZulu-Natal-kant van die Mtamvunarivier oorkant die voormalige Transkei. Die naaste dorp is Port Edward, 8&nbsp;km noordoos van die reservaat. Die Mtamvunarivier vorm die suidelike grens van die reservaat, met 'n rivieroewer van ongeveer 28 km.

Die reservaat word deur Ezemvelo KZN-Natuurlewe bestuur. Die seldsame plant *Watsonia mtamvunae* kom in die reservaat voor.

## Wildlewe 
 
Diademmeerkatze.jpg|Samango-aap, 
Blauducker.jpg|Blouduiker, 
Bushbuck female.jpg|Bosbok en 
Charging Leopard-001.JPG|Luiperd

## Bron 
*
Filotheou-klooster

duimnael|Die Filotheou-klooster.
duimnael|Die klooster van naby.
Die **Filotheou-klooster** (Grieks: Μονή Φιλοθέου) is ’n Oosters-Ortodokse klooster in die noordoostelike deel van Berg Athos in Griekeland. Dit is 12de in rang van die skiereiland se kloosters en is toegewy aan die stigter, Filotheus. Daar is tans sowat 60 monnike. 

Die klooster is aan die einde van die 10de eeu gestig. Die biblioteek bevat 250 manuskripte en sowat 2&nbsp;500 gedrukte boeke, waarvan ’n groot deel in Russies en Roemeens is.

## Eksterne skakels 
* Filotheou op Berg Athos se webtuiste  
* Griekse departement van kultuur: Filotheou 

## Sien ook 
*Berg Athos
Skitterypas

Die **Skitterypas** is 'n bergpas op die pad wat die Koue Bokkeveld en die Ceres-Karoo verbind. Dit is 14&nbsp;km lank en sy helling is soms meer as 1:5. Die pas is op dieselfde pad as die Katbakkiespas. Skitterypas, Skitterykloof en Peerboomskloofpas verwys blykbaar na dieselfde pas.

## Bibliografie 
* Buite. Die Burger: 16 April 2013, 14 Mei 2013 en 11 Junie 2013.
Oviston-natuurreservaat

Die **Oviston-natuurreservaat** is 16&nbsp;000 hektaar groot en geleë in die Oos-Kaap aan die suideoewer van die Gariepdam. Die naaste dorp is Venterstad, 5&nbsp;km suid van die reservaat. 

## Bron 
*
HMS Hardy

duimnael|300px|Die HMS Hardy.

Die '*HMS *Hardy''''' was 'n torpedojaer van die Britse Vloot tydens die Tweede Wêreldoorlog. Sy het groot roem verwerf tydens die eerste Slag van Narvik; sy was die leier van die flottielje torpedojaers.

## Tegniese besonderhede 
Sy het 1,445 ton water verplaas en was aangedryf deur twee turbines wat gesamentlik 38,000 dryfasperdekrag gelewer en 'n topspoed van 36 knope verseker het. Sy was toegerus met vyf 4.7-duim kanonne, agt 0,5-duim lugafweer kanonne en agt 21-duim torpedobuise.

Sy is gekelder in 'n latere skermutseling by Narvik.

## Bron 
* The Encyclopedia of Sea Warfare. Spring Books. 1975.
HMS Ajax

duimnael|300px|Die HMS Ajax.
duimnael|300px|Die HMS Achilles, soos gesien vanaf die HMS Ajax tydens die seeslag van die Rio de la Plata.

Die '*HMS *Ajax''''' was 'n ligte kruiser van die Britse Vloot tydens die Tweede Wêreldoorlog. Hy en sy susterskip *Achilles* was beide betrokke by die Slag van die Rio de la Plata waar die Admiral Graf Spee gekelder is. 

## Tegniese besonderhede 
Hy het 7&nbsp;259 ton water verplaas en was aangedryf deur vier turbines wat gesamentlik 72&nbsp;000 dryfasperdekrag gelewer en 'n topspoed van 32,5 knope verseker het. Hy was toegerus met agt 6-duim kanonne, agt 4-duim lugafweerkanonne en agt 21-duim torpedobuise.

'n Kenmerk van die skip en *Achilles* was dat hulle slegs een skoorsteen gehad het; die gevolg van 'n verbeterde ontwerp met betrekking tot die stoomketels.

## Bron 
* The Encyclopedia of Sea Warfare. Spring Books. 1975.
Xenophontos-klooster

duimnael|250px|Die Xenophontos-klooster.
duimnael|250px|Die nuwe hoofkerk.

Die **Xenophontos-klooster** (Grieks: Μονή Ξενοφώντος) is ’n Oosters-Ortodokse klooster aan die weskus van Berg Athos in Griekeland. Dit is 16de in rang van die skiereiland se kloosters en is toegewy aan sint Joris. Daar is tans sowat 55 monnike.

Die klooster is in die 10de of 11de eeu gebou. Dit het elf kapelle binne en ses buite. Die biblioteek bevat sowat 300 manuskripte en 4&nbsp;000 gedrukte boeke.

## Galery 

Lêer:IMG 1037-20070424-xenophontos-monastery-a.jpg|Die nuwe kerk
Lêer:IMG 1035-20070424-xenophontos-monastery.JPG|Die ou kerk
Lêer:IMG 1076-20070424-xenophontos-monastery-a.JPG|Binnehof

## Sien ook 
* Berg Athos

## Eksterne skakels 
* Xenophontos op Berg Athos se webtuiste 
* Griekse departement van kultuur: Xenofontos
* 15px Hierdie artikel is vertaal uit die Engelse Wikipedia
Osiou Gregoriou-klooster

duimnael|250px|Die Osiou Gregoriou-klooster.

Die **Osiou Gregoriou-klooster** (Grieks: Μονή Οσίου Γρηγορίου) is ’n Oosters-Ortodokse klooster in die suidoostelike deel van Berg Athos in Griekeland. Dit is 17de in rang van die skiereiland se kloosters. Dit is na sint Joris genoem en aan sint Nikolaas toegewy. Daar was in 1990 altesaam 71 monnike.

Die klooster besit 279 manuskripte, waarvan 11 op perkament geskryf is, en sowat 6&nbsp;000 gedrukte boeke.

## Sien ook 
* Berg Athos

## Eksterne skakels 
* Gregoriou op Berg Athos se webtuiste 
* Griekse departement van kultuur: Gregoriou
* 15px Hierdie artikel is vertaal uit die Engelse Wikipedia
Vatopedi-klooster

duimnael|260px|Die Vatopedi-klooster van die nabygeleë strand af gesien.
duimnael|260px|*Die Heilige Drie-eenheid*, ’n fresko aan die plafon van die ingang na die Katolikon.
duimnael|250px|Die klooster van naby af.

Die **Heilige en Groot Klooster van Vatopedi** (Grieks: Βατοπέδι) op Berg Athos in Griekeland is in die tweede helfte van die 10de eeu gebou deur drie monnike, Athanasius, Nicholas en Antonius van Adrianopel, wat dissipels van Athanasius van Athos was.

Verskeie geboue is sedertdien gebou, die meeste in die Bisantynse tydperk en tydens die 18de en 19de eeu toe die klooster op sy hoogtepunt was. Sowat 100 monnike woon vandag in die klooster en uitgebreide herstelwerk aan die groter geboue is op pad.

## Vatopedi se skiti's 
Twee groot skiti's (kloostergemeenskappe) behoort tot Vatopedi: die Agiou Andrea (St. Andreas) in Karyes en die Agiou Dimitriou (St. Demetrius) naby die hoofklooster. Ander, kleiner skiti's val ook onder die klooster.

## Hoofgeboue 
* Die Katolikon (hoofkerk)
* Die eetsaal
* Die kloktoring uit die Bisantynse tyd
* Die 10de-eeuse noordoos-toring wat nou die biblioteek huisves

## Skatte 
In die klooster is ’n gordel wat deur sommige geglo word aan die Maagd Maria behoort het en wat sy aan Tomas gegee het. ’n Silwer-reliekhouer met juwele versier en met die kopbeen van Johannes Chrysostomus word in die klooster gehou en kan volgens Oosters-Ortodokse Christene help met wonderhelings. Daar is ook verskeie ikone.

In die biblioteek is die *Vatopedi-handves*, ’n Middeleeuse koninklike handves uit die 13de eeu van Iwan Asen II van Bulgarye wat aan die klooster opgedra is. Dit is in 1929 in die klooster se argiewe ontdek. Die biblioteek bevat ook 2&nbsp;000 manuskripte en 35&nbsp;000 gedrukte boeke.

## Ikone 
Daar is sewe ikone in die klooster van die Moeder van God wat glo wonderwerke kan meebring: Elaiovrytissa, Ktetorissa (Vimatarissa), Esphagmeni, Pantanassa, Pyrovolitheisa, Antiphonitria en Paramythia.

## Verwysings 
## Eksterne skakels 
* Vatopedi op Berg Athos se webtuiste 
* 15px Hierdie artikel is vertaal uit die Engelse Wikipedia
Mkhuze-wildreservaat

Die **Mkhuze-wildreservaat** (Zoeloe: *uMkhuze*) is 'n 40&nbsp;000 hektaar (360 vierkante kilometer) wildreservaat geleë in die noordooste van KwaZulu-Natal, Suid-Afrika. Dit is op 15 Februarie 1912 as 'n beskermde gebied geproklameer. 

## Soogdiere en andere 
Die reservaat beskik oor 'n verskeidenheid vrylopende wildsoorte:
* Savanne-olifant
* Kaapse buffel
* hiëna
* jagluiperd
* kameelperd
* koedoe
* leeu
* luiperd
* nylkrokodil (reptiel)
* sebra
* seekoei
* steenbok
* swart- en witrenoster
* swartwildebees
* wildehond

## Galery 

Antidorcas marsupialis.jpg|Springbok
Giraffa camelopardalis angolensis.jpg|kameelperd
Burchell's Zebra (Etosha).jpg|bontkwagga
Black Wildebeest.jpg|swartwildebees
White Rhino.jpg|witrenoster en swartrenoster
Elephant near ndutu.jpgolifant
Crocuta-hejda.jpg|gevlekte hiëna
Nijlpaard.jpg|seekoei
Acinonyx jubatus walking edit.jpg|jagluiperd
NileCrocodile.jpg|krokodille
Male_greater_kudu.jpg|koedoe
Damaliscus pygargus phillipsi.jpg|blesbok
Strauss m Tanzania.jpg|volstruis en baie ander dierelewe.

Die reservaat het 'n verskeidenheid natuurlike habitatte wat acacia-savanne, gemengde bosveld, sandbos, rivierwoud, riviere en panne, grasveld, kranse en kliprante insluit.

## Akkommodasie 
* Mantuma-hoofkamp
* Nhlonhlela-boskamp
* Umkhumbe-tentboskamp

## Eksterne skakel 
* Ezemvelo KZN Wildlife

## Bronne 
*
*
Tafelsout

**Tafelsout** is 'n natuurlike geurmiddel wat daagliks in kos geëet word.

Gewone sout is 'n minerale stof wat bestaan uit **natriumchloried** (NaCl), 'n verbinding wat deel uitmaak van die groter klas van ioniese soute. Sout in sy natuurlike vorm is 'n kristallyne mineraal bekend as rotssout of haliet. Sout is een van die oudste en mees alomteenwoordige geurmiddels van kos en 'n belangrike metode van voedselpreservering. Tafelsoutkristalle het 'n halietstruktuur.

## Seewater
Sout is in groot hoeveelhede teenwoordig in die see waar dit die belangrikste minerale bestanddeel is, met die oop see wat ongeveer 35 gram (1,2 onse) van vastestowwe per liter bevat, 'n soutgehalte van 3,5%. 

duimnael|links|240px|Seesout word geoes.
## Mens, dier en plant 
Sout is noodsaaklik vir dierelewe en een van die basiese menslike smake. Diereweefsel bevat groter hoeveelhede sout as plantweefsel. Die tipiese dieet  van nomades wat leef van hul kleinvee en beeste verg daarom min of geen soutbyvoeging, terwyl 'n graangebaseerde dieet aanvulling vereis. 

Organismes wat op die land leef het nogtans net 'n *beperkte* hoveeelheid sout nodig. In gebiede waar die soutinhoud van die grond te hoog is, leef plante wat spesiale aanpassings daaraan ontwikkel het. Hulle word halofiete genoem.

## Preserveermiddel
Die mens het lank sout as preserveermiddel gebruik. Dit verhinder die groei van mikroörganismes wat voedsel aantas of staan fermentasie toe wat 'n eetbare produk oplewer. 'n Goeie voorbeeld is die oorspronkelik Ierse *corned beef*. Die *corn* verwys na die growwe sout waarmee vleis bewaar word. 'n Ander voorbeeld is suurkool, waar fyngekapte kool met sout vermeng word. In die pekel wat uit die plantvog gevorm word, vind maklik fermentasie deur melksuurbakterieë plaas.

## Oplosbaarheid 
Die oplosbaarheid van sout in water verbeter weinig met 'n styging in temperatuur, van 357&nbsp;mg/ml&nbsp;(teen 25&nbsp;°C) na 384&nbsp;mg/ml (in water teen 100&nbsp;°C). Toevoeging van HCl laat die oplosbaarheid sterk afneem en in gekonsentreerde HCl is die stof byna onoplosbaar.

## Chemiese eienskappe
Soutoplossings (pekel) word grootskaals aan elektrolise onderwerp. Die produkte is chloorgas  en natriumhidroksied NaOH:
Die anodiese reaksie is:
:2Cl^- \rightarrow Cl_2 \uparrow + 2e^-
Aan die katode vind watersplitsing plaas:
:2H_2O + 2e^- \rightarrow H_2 \uparrow +2OH^-
Natriumhidroksied (natronloog) en chloor kan gekombineer word om bleikmiddel (hipochloriet ) te vervaardig:
:Cl_2 + 2OH^- \rightarrow OCl^- +H_2O +Cl^-

As die oplossing verhit word, ontstaan chloraat:

:3OCl^- \rightarrow 2Cl^- + ClO_3^-

## Sien ook 
* Sout (chemiese stof) 

## Verwysings